So skal slagið standa ímillum gentur, kvinnuunglingar og kvinnur, frá Havnar Fimleikafelag, Ljósinum, Støkk og Flog. Føroya meistarakappingin verður nú sunnudagin 13. mai KL 16.00 í høllini á Hálsi í Havn, og spenningur er í hásæti, liðini eru sera jøvn í bólkunum, ja bert marginalar skilja tær, so onki er avgjørt, gullvinnarin kann bæði eita HF, Ljósið, ella Støkk. Hetta er seinasta kappingin í ár, í estetiskum fimleiki, tó halda liðini áfram at venja. Kvinnuliðini hjá HF og Støkk hava avgjørt at luttaka í HM, sum verður í Spania 26 og 27 mai. Vit ynskja liðunum eina góða kapping sunnudagin.